CELEX: 62013CN0112
Language: et
Date: 2013-03-08 00:00:00
Title: Kohtuasi C-112/13: Eelotsusetaotlus, mille on esitanud Oberster Gerichtshof (Austria) 8. märtsil 2013 — A versus B jt

3.8.2013   
            
            
               ET
            
            
               Euroopa Liidu Teataja
            
            
               C 226/2
            
         Eelotsusetaotlus, mille on esitanud Oberster Gerichtshof (Austria) 8. märtsil 2013 — A versus B jt
   (Kohtuasi C-112/13)
   (2013/C 226/03)
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kostja ja määruskaebuse esitaja kassatsioonimenetluses: A
   
      Hagejad ja vastustajad kassatsioonimenetluses: B jt
   
      Eelotsuse küsimused
   
   
               1.
            
            
               Kas Euroopa Liidu õigusest tulenevat võrdväärsuse põhimõtet tuleb Euroopa Liidu õiguse kohaldamisel siseriiklikule menetluskorrale, milles asja sisuliselt lahendavad üldkohtud peavad küll kontrollima ka seaduste põhiseadusevastasust, kuid ei või seadusi ise üldiselt kehtetuks tunnistada, kuna seaduste kehtetuks tunnistamise pädevus on teataval kindlal viisil moodustatud konstitutsioonikohtul, mõista nii, et kui üldkohus tuvastab teatava seaduse vastuolu Euroopa Liidu põhiõiguste harta („põhiõiguste harta”) artikliga 47, siis peab ta menetluse ajal taotlema selle kehtetuks tunnistamist ka konstitutsioonikohtult ega saa piirduda vaid sellega, et jätab seaduse konkreetses kohtuasjas kohaldamata?
            
         
               2.
            
            
               Kas põhiõiguste harta artiklit 47 tuleb tõlgendada nii, et sellega on vastuolus menetlusõigusnorm, mille kohaselt kohus, kes ei ole rahvusvaheliselt pädev, määrab poolele, kelle elukohta ei ole võimalik tuvastada, esindaja, kelle „kohtusse ilmumine” annab kohtule rahvusvahelise pädevuse?
            
         
               3.
            
            
               Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (Brüsseli I määrus) (1) artiklit 24 tuleb tõlgendada nii, et kostja kohtusse ilmumisega viidatud sätte tähenduses on tegemist vaid juhul, kui asjaomase menetlustoimingu teeb kostja kas isiklikult või enda volitatud esindaja kaudu, või on sellega piiranguteta tegemist ka juhul, kui toimingu teeb liikmesriigi õiguse alusel kostjale tema eemalviibimise tõttu määratud esindaja?
            
         
      (1)  EÜT L 12, lk 1; ELT eriväljaanne 19/04, lk 42.